CELEX: 32021L2171
Language: sl
Date: 2021-12-07 00:00:00
Title: Izvedbena direktiva Komisije (EU) 2021/2171 z dne 7. decembra 2021 o spremembi Direktive Sveta 66/402/EGS glede partije semena in mase vzorca Avena nuda (Besedilo velja za EGP)

8.12.2021   
               
               
                  SL
               
               
                  Uradni list Evropske unije
               
               
                  L 438/84
               
            
         IZVEDBENA DIREKTIVA KOMISIJE (EU) 2021/2171
         z dne 7. decembra 2021
         o spremembi Direktive Sveta 66/402/EGS glede partije semena in mase vzorca Avena nuda
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 21a Direktive,
         ob upoštevanju naslednjega:
         
                     (1)
                  
                  
                     Z Izvedbeno direktivo Komisije (EU) 2021/415 (2) je bila spremenjena Direktiva 66/402/EGS, vendar se je zaradi administrativne napake ime vrste Avena nuda črtalo iz vnosa v tretji vrstici prvega stolpca preglednice v Prilogi III k Direktivi 66/402/EGS. Zato največja masa partije semena in najmanjša masa vzorca semena vrste Avena nuda nista več regulirani. Zato bi bilo treba ponovno vnesti črtano ime vrste Avena nuda.
                  
               
                     (2)
                  
                  
                     Direktivo 66/402/EGS bi bilo zato treba ustrezno spremeniti.
                  
               
                     (3)
                  
                  
                     Zaradi pravne varnosti bi moral datum prenosa, določen v tej direktivi, ustrezati datumu prenosa iz Izvedbene direktive (EU) 2021/415.
                  
               
                     (4)
                  
                  
                     Ukrepi iz te direktive so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO DIREKTIVO:
         
            Člen 1
            Sprememba Direktive 66/402/EGS
            V Prilogi III k Direktivi 66/402/EGS se vnos v tretji vrstici prvega stolpca preglednice nadomesti z naslednjim:
            
               „Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“.
            
         
         
            Člen 2
            Prenos
            
               1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. januarja 2022. Komisiji nemudoma sporočijo besedila navedenih predpisov.
               Navedene predpise uporabljajo od 1. februarja 2022.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice Komisiji sporočijo besedila bistvenih določb nacionalne zakonodaje, sprejetih na področju, ki ga ureja ta direktiva.
            
         
         
            Člen 3
            Začetek veljavnosti
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Naslovniki
            Ta direktiva je naslovljena na države članice.
         
         
            V Bruslju, 7. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL 125, 11.7.1966, str. 2309.
         
            (2)  Izvedbena direktiva Komisije (EU) 2021/415 z dne 8. marca 2021 o spremembi direktiv Sveta 66/401/EGS in 66/402/EGS za prilagoditev taksonomskih skupin in imen nekaterih vrst semen in plevela razvoju znanstvenih in tehničnih dognanj (UL L 81, 9.3.2021, str. 65).